钦定古今图书集成/明伦汇编/氏族典/第499卷 > 《廖用贤尚友录》 > 窦德元
## 钦定古今图书集成/明伦汇编/氏族典/第499卷 > 《廖用贤尚友录》 > 窦德元

按《唐书窦威传》，“威从孙德元，隋大业中起家国学生。
祖照，尚周文帝义阳公主，封钜鹿郡公。父彦袭爵，终
隋西平太守。兄德明，师事陈留王孝逸，通知文史，擢
累齐王府属，坐事免。高祖兵叩长安，德明谒高祖，拜
考功郎中，从秦王击王世充，封显武男。卒。德元始为
高祖丞相府千牛，历迁司元太常伯，封钜鹿男。德元”
迎时取合，未尝有过，然无它补益。卒，谥曰恭。